شەفەق نیوز/ وەڕێەوبەر پۆلیس پارێزگای دهۆک
فەخری ئەحمەد، ئمڕوو سێشەممە، خەوەردا لە بەرزەوبوین شمارەی زەخمدارەیل تەقین
تانکی غاز لە ناو بەشە ناوخوەیی خوەنەوارەیل لە ناوەن پارێزگاکە.
ئەحمەد لە کۆنگرەیگ ک ئمڕوو لە شوین
رویداوەگە ئەنجامدا وت، وەپای لێکۆڵینەوەیل سەرەتایی تەقینەوەگە لەئەنجام تەقیان
تانکی غاز بویە لەبان  بینا و فڕنەگە
نەویە، وتیش، تانکیەگە غاز لەلی چگە لەوەر کەموکوڵیگ هونەری هەنای یەکیگ لە خوەنەوارەیل
گەرمکەرەوەگە دەمدەێد.
وتیش لەئەنجام رویداوەگە رائید عەلی و نەقیب
عومەر بوینە قوربانی و دوو ئەندام لە پۆلیسیش زەخمداربوین، وتیش ئەو کەسەیلە
تەقەلای کپەوکردن ئاگرەگە دانە  ئەگەر
ئەوان نەویاتان شمارەی قوربانیەل فرەتر بوی.
دیاریکرد، ئامار رویداوەگە رەسیە 4 قوربانی
و 43 زەخمدار  و پۆلیس وکراکار کۆمپانیای
غاز هاناویان و بارودۆخ تەندروسیان ناجیگیرە، ئاشکەرایکرد زەخمدارەیلتر کەلەمەلیان
سووکە فرەیگیان خەسخانە وەجی هیشتنە.
وتیش، ئەوەگ مەنییە  10 زەخمدارە و دیاریکرد وەڕێەوبەرایەتی پۆلیس
دهۆک مەراسیمیگ سەربازی ئەرا وە خاکسپاردن قوربانیەل ئەنجامدەێد.
لەلایگتر سەرچەوەیگ پزیشکی وە ئاژانس شەفەق
نیوز وت، ئامار قوربانیەیل بەرزەوی ئەرا پەنج کەس لەدویای مردن یەکیگ لە
زەخمدارەیل.
